આહિર સમાજના આરાધ્ય દેવી માતૃશ્રી રામબાઈમાંની જગ્યા વવાણીયા ગામ મોરબી માળીયા ખાતે પરંપરાગત નુતન વર્ષ તા. ૮-૧૧ને ગુરુવારના રોજ સવારે મંદિરે અન્નકુટ ઉત્સવ, સ્નેહ મિલનનું ભવ્ય આયોજન કરવામાં આવ્યું છે તથા બપોરે પ્રસાદનું આયોજન દાતા ધીભાઈ હરિભાઈ રાઠોડ દ્વારા કરવામાં આવ્યું છે. આ પાવન અવસરે સર્વે ભાવિકોને લાભ લેવા જાહેર અનુરોધ કરવામાં આવ્યો છે. ધર્મોત્સવને સફળ બનાવવા આયોજકો ગીગાભાઈ રાઠોડ, ધીભાઈ રાઠોડ, પુનાભાઈ મૈયડ, દિલીપભાઈ બોરીચાએ અબતકની શુભેચ્છા મુલાકાત લીધી હતી. અબતક સાથેની વાતચીતમાં અગ્રણીઓએ જણાવ્યું હતું કે દર વર્ષેે રામબાઈર્માંની જગ્યામાં સ્નેહ મિલન અને અન્નકુટ ઉત્સવ ઉજવાઈ છે અને આશરે ૫ થી ૭ હજાર ભાવિકો આ ધર્મોત્સવનો લાભ લે છે. મંદિરે સવારે અન્નકુટ, સ્નેહમિલન અને બપોરે મહાપ્રસાદનું પણ આયોજન કરવામાં આવ્યું છે.